Bandera kan Bangsamoro

An bandera kan Bangsamoro iyo an wagayway na nagrerepresentar sa Awtonomong Rehiyon kan Bangsamoro sa Muslim Mindanao, sarong awtonomong rehiyon kan Filipinas.

Kasaysayan
Sa irarom kan Bangsamoro Organic Law, an charter kan Bangsamoro Autonomous Region in Muslim Mindanao (BARMM) na sinundan kan Autonomous Region in Muslim Mindanao (ARMM) pigtotogotan na magkaigwa nin saiyang rehiyonal na bandera asin emblem. The ARMM also had its own flag. 

Bago an ratipikasyon kan Bangsamoro Organic Law, igwa nin opisisyon sa propwesto na magkaigwa an rehiyon kan Bangsamoro nin saiyang sadiring bandera. An Philippine Constitution Association asin Buhay Partylist Si Representante Lito Atienza nakigsuhay na an pagkakaigwa nin suhay na bandera para sa rehiyon kan Bangsamoro bakong konstitusyonal. Sabi pa ni Atienza na an suhay na bandera para sa rehiyon magigin kaulangan sa nasyunal na pagkaburunyog. An Office of the Presidential Adviser on the Peace Process ipinunto na an rehiyon kan Bangsamoro bilang sarong entidad sa irarom kan nasyunal na gobyerno kan Filipinas awtorisado na magkaigwa nin saiyang sadiring bandera sa irarom kan Flag and Heraldic Code (Republic Act No. 8491).

Kaidtong Pebrero 2019, an Bangsamoro Transition Authority naglansar nin sarong kompetisyon sa pagdesenyo para sa bàgong bandera kan Bangsamoro, kaiba an an kompetisyon para sa bàgong himno asin selyo kan rehiyon. Nagpili an Bangsamoro Cabinet sa mga isinumiter na desenyo para sa bandera. Parantay na representasyon kan mga grupong etniko asin tribo kan Bangsamoro iyo an priyoridad sa prosesong pag-adaptar.

Nagpasa an Bangsamoro Parliament nin Parliament Bill No. 7 na midbid man bilang "An Act Adopting an Official Flag of the Bangsamoro Autonomous Region in Muslim Mindanao". Ipinasa an measure sa saiyang ikatulo asin huring pagbasa kaidtong Agosto 22, 2019 asin pinirmahan na magin ley kaidtong Agosto 28, 2019 ni Chief Minister Murad Ebrahim bilang Bangsamoro Autonomy Act No. 1. Sa parehong aldaw, opisyal nang iwinagayway an bandera sa atubangan kan BARMM Executive Building.

Provisionally, an bandera kan dating Autonomous Region in Muslim Mindanao ginamit tanganing irepresentar an rehiyon bago an adapsyon kan presenteng bandera.

Toltolan